CELEX: 62019CN0276
Language: el
Date: 2019-04-01 00:00:00
Title: Υπόθεση C-276/19: Προσφυγή της 1ης Απριλίου 2019 — Ευρωπαϊκή Επιτροπή κατά Ηνωμένου Βασιλείου της Μεγάλης Βρετανίας και της Βόρειας Ιρλανδίας

17.6.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 206/35
            
         
      Προσφυγή της 1ης Απριλίου 2019 — Ευρωπαϊκή Επιτροπή κατά Ηνωμένου Βασιλείου της Μεγάλης Βρετανίας και της Βόρειας Ιρλανδίας
      (Υπόθεση C-276/19)
      (2019/C 206/40)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: A. X. P. Lewis, J. Jokubauskaitė)
      
         Καθού: Ηνωμένο Βασίλειο της Μεγάλης Βρετανίας και της Βόρειας Ιρλανδίας
      
         Αιτήματα
      
      Η προσφεύγουσα ζητεί από το Δικαστήριο:
      
                  —
               
               
                  να αναγνωρίσει ότι το Ηνωμένο Βασίλειο της Μεγάλης Βρετανίας και της Βόρειας Ιρλανδίας, με τη θέσπιση νέων μέτρων απλούστευσης που επεκτείνουν την εφαρμογή του μηδενικού συντελεστή ΦΠΑ και την εξαίρεση από τη συνήθη υποχρέωση περί τήρησης μητρώου ΦΠΑ που προβλέπεται στην αρχική Terminal Markets Order 1973, χωρίς να υποβάλει αίτηση στην Επιτροπή προκειμένου να λάβει την έγκριση του Συμβουλίου, παρέβη τις υποχρεώσεις που υπέχει βάσει του άρθρου 395, παράγραφος 2, της οδηγίας 2006/112/ΕΚ (1) του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (οδηγία ΦΠΑ)·
               
            
                  —
               
               
                  να καταδικάσει το Ηνωμένο Βασίλειο της Μεγάλης Βρετανίας και της Βόρειας Ιρλανδίας στα δικαστικά έξοδα.
               
            
         Ισχυρισμοί και κύρια επιχειρήματα
      
      Στις 28 Δεκεμβρίου 1977, το Ηνωμένο Βασίλειο κοινοποίησε ειδικά μέτρα που περιλαμβανομένου του Value Added Tax (Terminal Markets) Order 1973, το οποίο επιτρέπει σε προθεσμιακές εμπορευματικές συναλλαγές να εισάγονται προς διαπραγμάτευση σε ορισμένες αγορές στο Ηνωμένο Βασίλειο χωρίς ΦΠΑ και χωρίς την υποχρέωση τήρησης μητρώου ΦΠΑ υπό προϋποθέσεις.
      Το Value Added Tax (Terminal Markets) Order 1973 τροποποιήθηκε πολλές φορές προκειμένου να εισαχθούν στο πεδίο εφαρμογής του αγορές βασικών προϊόντων που δεν περιλαμβάνονταν στην αρχική κοινοποίηση.
      Η Επιτροπή υποστηρίζει ότι οι τροποποιήσεις του Value Added Tax (Terminal Markets) Order 1973 διευρύνουν το πεδίο εφαρμογής της αρχικής παρέκκλισης την οποία είχε κοινοποιήσει το Ηνωμένο Βασίλειο το 1977. Οι τροποποιήσεις αυτές, κατά συνέπεια, έπρεπε να έχουν κοινοποιηθεί στην Επιτροπή σύμφωνα με το άρθρο 395, παράγραφος 1, της οδηγίας ΦΠΑ, πράγμα που δεν συνέβη.
      
         (1)  EE 2006, L 347, σ. 1.